Diari Oficial de la Generalitat Valenciana


Sumari del DOGV 6413, del 09-12-2010 (2010/13665)

Aprovació del Programa d'Actuació Integrada per a la Remodelació i Ampliació de la Carretera de l'Alcora, tram comprés entre el carrer del Pintor Oliet i l'avinguda de Sos Baynat, per gestió directa.
-------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6413

Data del DOGV
:   09-12-2010

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2010/13915


Data del document
:   16-11-2010

Organisme emissor
:   Ajuntament de Castelló de la Plana

Tipus de document
:   Anunci

Descriptors 

:   * Castelló de la Plana
    * administració local
    * pla d'urbanisme

Aprovació del Programa d'Actuació Integrada per a la Remodelació i Ampliació de la Carretera de l'Alcora, tram comprés entre el carrer del Pintor Oliet i l'avinguda de Sos Baynat, per gestió directa. [2010/13618]  
El Ple de l'Ajuntament de Castelló de la Plana, en la sessió celebrada el dia 28 d'octubre de 2010, va adoptar, entre d'altres, l'acord següent:  
«Vist l'expedient que s'està tramitant per a aprovar el Programa d'Actuació Integrada per a la Remodelació de la Carretera de l'Alcora en el tram comprés entre el carrer del Pintor Oliet i l'avinguda de Sos Baynat, per gestió directa, del qual es desprén que:  
1. En la sessió plenària de 27 de maig de 2010, es va acordar tramitar per gestió directa el Programa d'Actuació Integrada per a la Remodelació i Ampliació de la Carretera de l'Alcora, tram comprés entre el carrer del Pintor Oliet i l'avinguda de Sos Baynat, a càrrec del Pla Especial de Suport a la Inversió Productiva en Municipis de la Comunitat Valenciana, i exposar al públic, a l'efecte d'al·legacions, el projecte del programa a què es fa referència, així com el projecte d'urbanització i de reparcel·lació que l'acompanyava, sense que pertoque la presentació d'alternatives tècniques ni proposicions juridicoeconòmiques.  
2. L'acord a què es fa referència va ser notificat als interessats i als titulars cadastrals i va ser publicat en el diari El Mundo, Castellón al Día i en el Diari Oficial de la Comunitat Valenciana número 6317, en dates 16 i 23 de juliol de 2010, respectivament. Durant el termini legalment establit s'han presentat diverses al·legacions sobre les quals els tècnics municipals han emés un informe.  
3. La Junta de Govern Local va aprovar el projecte de programa d'actuació integrada, i  
Tenint en compte que  
I. De conformitat amb el que disposa el 272 del Reglament d'Ordenació i Gestió Territorial i Urbanística s'han realitzat les notificacions i publicacions corresponents. Durant el període d'exposició al públic s'han presentat diverses al·legacions, el contingut de les quals fa referència tant a qüestions pròpies del programa com a altres relatives al contingut propi del projecte d'urbanització i al de reparcel·lació. Per aquest motiu, atés que el present acord només fa referència a l'aprovació del programa d'actuació integrada, només s'hi resoldran les al·legacions relatives al seu contingut, i es deixarà pendent la resolució de la resta a la tramitació de l'expedient que corresponga, és a dir, a la tramitació i aprovació del projecte d'urbanització o al de reparcel·lació, segons els casos.  
II. Amb caràcter general, i abans d'entrar de manera individualitzada en cada una de les al·legacions, cal realitzar les següents consideracions jurídiques:   
La Llei Urbanística Valenciana regula la programació d'àmbits de sòl urbà amb urbanització consolidada mitjançant el règim d'actuacions integrades. L'article 21.4.c disposa que "Excepcionalment, en sòl urbà amb urbanització consolidada, la programació d'actuacions integrades podrà acordar-se amb motiu d'una obertura de carrer o altra obra pública semblant impulsada per l'administració o pels particulars i que convertisca en solars les parcel·les limítrofes vacants o amb edificació ruïnosa o manifestament inadequada...".  
D'acord amb allò que s'ha indicat, l'apartat quart de l'esmentat article resulta de plena aplicació atés que, en el present cas, el desenvolupament urbanístic té per objecte l'ampliació i remodelació d'un carrer, la carretera de l'Alcora, aquest programa es formula mitjançant la modalitat de gestió directa, és a dir, és la pròpia administració, l'Ajuntament de Castelló de la Plana, qui promou i escomet la gestió del sòl i de l'obra pública i, finalment, en l'àmbit del programa concorren els tres tipus de parcel·les abans esmentats en l'article 21.4.c, i són majoritàries les parcel·les que es troben en situació de "manifestament inadequades" ja que aquestes no han sigut urbanitzades d'acord amb les alineacions, rasants i normes tècniques determinades pel Pla General d'Ordenació Urbana de Castelló de la Plana, i fins i tot hi ha alguns casos d'edificacions enclavades al vial que es remodelarà i ampliarà.  
A la vista d'allò que s'ha exposat, observem que és procedent, per tant, la plena aplicació de l'esmentat precepte legal ja que concorren en el present àmbit d'actuació els tres requisits legals establits per a això: l'ampliació i remodelació de la carretera de l'Alcora és una obra pública (obertura d'un carrer o una altra obra pública semblant), promoguda per l'Ajuntament de Castelló de la Plana (impulsada per l'administració) i que convertirà en solars les parcel·les limítrofes vacants o amb una edificació ruïnosa o manifestament inadequades.   
Així mateix, a més dels requisits necessaris exigibles, el referit article 21.4.c regula també els deures dels propietaris en sòl urbà i els efectes de la seua aplicació, respecte d'això, disposa que "En aquest cas es compliran per compte de la propietat (?), els mateixos deures urbanístics que li serien exigibles per a l'atorgament de la corresponent llicència, com la cessió i equidistribució del sòl viari que proporcionadament li corresponga i la seua part estrictament alíquota del cost total que suporte l'administració en urbanitzar-lo, sense que procedisca l'alteració de l'aprofitament objectiu que corresponga a cada propietari".  
El Projecte de Remodelació i Ampliació de la Carretera de l'Alcora en el tram comprés entre el carrer del Pintor Oliet i l'avinguda de Sos Baynat està finançat a càrrec de la dotació que amb aquest fi té assignada en virtut del Pla Especial de Suport a la Inversió Productiva en Municipis de la Comunitat Valenciana. La dotació econòmica assignada per a l'execució del projecte ascendix a la quantitat de 2.495.148,00 euros a càrrec de la partida de 2010. L'administració autonòmica assumix el cost total del projecte, de la qual cosa es deduïx que els deures urbanístics dels propietaris afectats es limitaran a la cessió del sòl dotacional viari afectat, els quals quedaran eximits del pagament de la part alíquota del cost total que suporte l'administració en urbanitzar-lo.  
L'actuació integrada és ací només àmbit d'equidistribució de càrregues d'urbanització, no àmbit d'equidistribució d'aprofitaments. Per als propietaris afectats no té un altre abast que obligar-los a complir anticipadament les obligacions o deures urbanístics que hagueren hagut d'atendre d'haver sol·licitat llicència voluntàriament. La seua finalitat complix raons d'oportunitat conjuntural, es tracta simplement de realitzar l'obra pública abans que el propietari del terreny es decidisca a realitzar l'obra privada.  
Per tot allò que s'ha exposat, es conclou que la conveniència i oportunitat del sistema escollit (actuació integrada en sòl urbà amb urbanització consolidada) obeïx a diversos factors: es fiten els terrenys que "de forma imprescindible" han de formar part de l'actuació mitjançant programa d'actuació integrada, per tot allò que convé a la urbanització d'aquests; s'obté la transformació simultània dels sòls afectats en solars per a la normalització i regularització del vial; es produïx la contribució efectiva en les despeses d'urbanització per part dels sòls que adquirisquen la condició de solar, si bé en aquest cas presenta la peculiaritat d'anar a càrrec del Pla Especial de Suport a la Inversió Productiva en Municipis de la Comunitat Valenciana com s'ha indicat anteriorment, i, finalment, s'aconseguix l'homogeneïtat i coordinació de les obres d'ampliació i remodelació.  
III. Resolta l'aplicació de l'article 21.4.c de la Llei Urbanística Valenciana, es resolen de forma individualitzada cadascuna de les al·legacions presentades al contingut del programa i que, majoritàriament, qüestionen l'obtenció del sòl a través de l'aplicació del referit precepte:  
1. Al·legació presentada per Francisco Chiva Ibáñez, en data 16 de juliol de 2010, registre número 47947:  
Entre altres qüestions i en relació amb el programa, sol·licita que es valore en la taxació del "terreny que s'ha de cedir", tota la zona afectada.   
Respecte d'això, en relació amb la valoració i sistema d'obtenció dels terrenys, es donen per reproduïdes les consideracions efectuades en l'apartat II, de les consideracions jurídiques d'aquest acord, per la qual cosa procedix desestimar aquest punt de l'al·legació.  
2. Al·legació presentada per Dolores Bayo Flor, en data 22 de juliol de 2010, registre número 49442:  
En la qual manifesta la seua disconformitat amb la valoració de la indemnització, en considerar que no s'ha inclòs el sòl afectat per l'actuació.  
Respecte a la valoració i sistema d'obtenció dels terrenys, es donen per reproduïdes les consideracions efectuades en l'apartat II, de les Consideracions jurídiques d'aquest acord, per la qual cosa procedix desestimar aquesta al·legació.  
3. Al·legació presentada per Antonio Castillo Prats i viuda i hereus d'Ángel Castillo Prats, en data 22 de juliol de 2010, registre número 49712:  
Entre altres qüestions i respecte al programa, manifesta la seua disconformitat amb la valoració de les superfícies afectades pel projecte i sol·licita un preu just per la superfície que s'ha d'ocupar i expropiar.  
Respecte a la valoració i sistema d'obtenció dels terrenys, es donen per reproduïdes les consideracions efectuades en l'apartat II, de les consideracions jurídiques d'aquest acord, per la qual cosa procedix desestimar aquest punt de l'al·legació.  
4. Al·legació presentada per Susana Peris Ureña, en representació de la mercantil Peris Ureña, SL, en data 30 de juliol de 2010, registre número 50919:  
En la qual manifesta que l'esmentat programa d'actuació integrada grafia sobre la parcel·la de la seua propietat un vial de nova creació que suposa la prolongació del carrer dels Camps Elisis, de manera que es preveuen dues illes de reduïdes dimensions que recauen a la carretera de l'Alcora i a l'esmentat vial de nova creació, per això sol·licita que, a fi que la futura construcció que es puga materialitzar en les referides parcel·les complisca amb les determinacions del Codi Tècnic de l'Edificació quant a les places d'aparcament, es modifique l'ordenança municipal aplicable i es dispose un ús d'aparcament per a tot el subsòl de l'illa.  
Respecte d'això, es té per realitzada l'anterior manifestació, si bé no és objecte del present programa d'actuació integrada la modificació de l'ordenança municipal aplicable, per la qual cosa procedix desestimar aquesta al·legació.  
5. Al·legació presentada per José Ricardo Andreu Barrachina, en nom i representació de la mercantil Materiales Andreu, SL, en data 10 d'agost de 2010, registre número 52756:  
En la qual manifesta, entre altres qüestions la indeguda aplicació de l'article 21.4.c de la Llei Urbanística Valenciana i sol·licita la nul·litat del programa d'actuació integrada en delimitar-se una unitat d'execució i àrea de repartiment que no existix en el Pla General d'Ordenació Urbana, fet que suposa una alteració de l'ordenació estructural del Pla General d'Ordenació Urbana.  
Respecte a l'aplicació de l'article 21.4.c de la Llei Urbanística Valenciana, es donen per reproduïdes les consideracions efectuades en l'apartat II, de les consideracions jurídiques d'aquest acord.  
En relació amb la suposada nul·litat del programa d'actuació integrada, afirma l'al·legant que s'ha delimitat una unitat d'execució i un àrea de repartiment que no existix en el Pla General d'Ordenació Urbana i que suposa una alteració de l'ordenació estructural del Pla General d'Ordenació Urbana, respecte d'això, cal assenyalar que, de l'article 21.4.c de la Llei Urbanística Valenciana, es desprén que no és necessària la delimitació d'una unitat d'execució com a àmbit d'actuació circumscrit, ni l'elaboració i aprovació d'instrument de planejament derivat (pla de reforma interior) ja que l'aprofitament objectiu de les parcel·les roman inalterat. En aquest cas, l'àmbit de l'actuació integrada comprén, tal com disposa el programa d'actuació integrada, el traçat de la carretera de l'Alcora en el tram de sòl urbà comprés entre el carrer del Pintor Oliet i l'avinguda de Sos Baynat amb uns límits que es descriuen en el document, així, l'àrea de l'actuació integrada no coincidix amb cap unitat d'execució.  
L'article 21.4.c és el que habilita legalment la delimitació de l'àmbit que té el present programa d'actuació integrada; no es cree ni s'altera cap àrea de repartiment existent en el Pla General d'Ordenació Urbana, en conseqüència, no hi ha cap alteració de l'ordenació estructural, tal com ve definida en l'article 38 de la Llei Urbanística Valenciana, per la qual cosa procedix desestimar aquests punts de l'al·legació.  
6. Al·legació presentada per Encarnación Barrachina Febrer, en nom propi i en el de l'herència jacent de José Andreu Tomás, en data 10 d'agost de 2010, registre número 52945:  
D'idèntic contingut a l'al·legació anterior, respecte a les qüestions relatives al programa, manifesta la indeguda aplicació de l'article 21.4.c de la Llei Urbanística Valenciana i sol·licita la nul·litat del programa d'actuació integrada en delimitar-se una unitat d'execució i àrea de repartiment que no existix en el Pla General d'Ordenació Urbana, fet que suposa una alteració de l'ordenació estructural del Pla General d'Ordenació Urbana.  
En resposta a ambdues qüestions, es donen per reproduïdes les consideracions anteriors, per la qual cosa procedix desestimar aquests punts de l'al·legació.  
7. Al·legació presentada per Miguel Forés Nebot, en representació de la mercantil Pro Cons FN, SL, en data 21 i 26 d'agost de 2010, registre número 54689 i 54444, respectivament:  
Entre altres qüestions i respecte al programa, manifesta que el procediment adequat per a l'obtenció dels terrenys afectats per a la remodelació i ampliació de la carretera de l'Alcora és el d'expropiació, per la qual cosa sol·licita que es declare la nul·litat del programa d'actuació integrada i es tramite el corresponent projecte d'expropiació. Al seu torn manifesta que, ja que les edificacions es troben incorporades al patrimoni del seu titular, no hi ha l'obligació de cedir gratuïtament a l'administració aquests terrenys.  
Respecte al procediment d'obtenció dels terrenys i l'aplicació de l'article 21.4.c de la Llei Urbanística Valenciana, es donen per reproduïdes les consideracions efectuades en l'apartat II, de les consideracions jurídiques d'aquest acord.  
Respecte al tractament de les edificacions existents, l'al·legant fa referència a la disposició transitòria cinquena, del Reial Decret Legislatiu 2/2008, de 20 de juny, pel qual s'aprova el Text Refós de la Llei del Sòl. Aquest règim transitori, res diu en contra de l'exigència dels deures que s'imposen als propietaris de terrenys en sòl urbà. És la legislació autonòmica la que disposa quins són aquests deures dels propietaris amb edificacions existents en sòl urbà, i entre ells està la cessió del sòl qualificat com a dotacional públic viari, a fi que obtinguen la condició de solar, en conseqüència procedix a desestimar aquests punts de l'al·legació.  
8. Al·legació presentada per Eugenio Martí Lorent,, en data 23 d'agost de 2010, registre número 54716:  
En la qual sol·licita una compensació econòmica amb valoració a preu actual del sòl o en volumetria, pels terrenys cedits. Així mateix, sol·licita que en el límit nord de la parcel·la es construïsca una plaça o parc.  
Respecte al procediment d'obtenció dels terrenys i la seua valoració, es donen per reproduïdes les consideracions efectuades en l'apartat II, de les consideracions jurídiques d'aquest acord. Quant a la possible construcció d'una plaça o parc en el límit nord de la seua parcel·la, no és objecte d'aquest programa d'actuació integrada, per la qual cosa procedix desestimar aquesta al·legació.  
IV. L'article 128 de la Llei Urbanística Valenciana i 272 i següents del Reglament d'Ordenació i Gestió Territorial i Urbanística de la Comunitat Valenciana, establixen els tràmits que s'han de seguir per a l'aprovació dels programes d'actuació integrada per gestió directa, procediment que s'ha seguit per a l'aprovació d'aquest programa.  
V. De conformitat amb l'article 128.1 de la Llei Urbanística Valenciana i 273.2 del Reglament d'Ordenació i Gestió Territorial i Urbanística, correspondrà al Ple aprovar el programa d'actuació integrada per gestió directa. De l'article 123 apartats 1.i i 2 de la Llei reguladora de les Bases del Règim Local es desprén que correspon al Ple, per majoria simple, l'aprovació dels instruments d'ordenació urbanística que posen fi a la tramitació municipal.  
Per tot això, vistos els informes de l'arquitecte municipal i del cap del Negociat Administratiu de Planejament i Gestió, conformat per l'assessora jurídica de Planejament i Gestió i els preceptes esmentats, a proposta del vicealcalde i amb l'informe de la Comissió de Ple de l'Àrea de Desenvolupament de la Ciutat, Sostenibilitat, Medi Ambient, Habitatge i Serveis Urbans, s'acorda:  
1. Desestimar les al·legacions relatives al Programa d'Actuació Integrada per a la Remodelació i Ampliació de la Carretera de l'Alcora, tram comprés entre el carrer del Pintor Oliet i l'avinguda de Sos Baynat, per gestió directa, presentades per Francisco Chiva Ibáñez, Dolores Bayo Flor, Antonio Castillo Prats i viuda i hereus d'Ángel Castillo Prats, Susana Peris Ureña, en representació de la mercantil Peris Ureña, SL, José Ricardo Andreu Barrachina, en nom i representació de la mercantil Materiales Andreu, SL, Encarnación Barrachina Febrer, en nom propi i de l'herència jacent de José Andreu Tomás, Miguel Forés Nebot, en representació de la mercantil Pro Cons FN, SL, i Eugenio Martí Lorent, pels motius abans exposats.  
2. Aprovar el Programa d'Actuació Integrada per a la Remodelació i Ampliació de la Carretera de l'Alcora, tram comprés entre el carrer del Pintor Oliet i l'avinguda de Sos Baynat, per gestió directa, a càrrec del Pla Especial de Suport a la Inversió Productiva en Municipis de la Comunitat Valenciana i el finançament autoritzat del qual per la Resolució de 26 de juny de 2009, del vicepresident segon del Consell i conseller d'Economia, Hisenda i Ocupació, habilita el crèdit de 2.495.148,00 euros.  
3. Comunicar als interessats en l'expedient que aquelles al·legacions el contingut de les quals feia referència a qüestions pròpies del projecte d'urbanització o de reparcel·lació, seran tingudes en compte i resoltes durant la tramitació i aprovació dels documents urbanístics corresponents.  
4. Notificar aquest acord als interessats i publicar l'anunci corresponent en el Diari Oficial de la Comunitat Valenciana».  
Contra l'acte que es publica, que posa fi a la via administrativa, es pot interposar un recurs potestatiu de reposició en el termini d'un mes davant de l'òrgan que l'ha dictat (article 52 de la Llei 7/1985, de 2 d'abril, reguladora de les Bases del Règim Local, modificada per les lleis 11/1999 i 57/2003 i 107 i següents de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificats per Llei 4/1999) o, alternativament, un recurs contenciós administratiu davant del Jutjat del Contenciós Administratiu de Castelló dins del termini de dos mesos (art. 52 de la Llei 7/1985, de 2 d'abril, reguladora de les Bases del Règim Local, modificada per les lleis 11/1999 i 57/2003, i 8, 45 i 46 de la Llei 29/1998, de 13 de juliol, reguladora de la Jurisdicció Contenciosa Administrativa, modificada per la Llei Orgànica 19/2003, de 23 de desembre). En ambdós casos, el termini es computarà des de l'endemà de la publicació del present anunci en el Diari Oficial de la Comunitat Valenciana.   
En compliment de l'article 56.1 de la Llei 7/1985, de 2 d'abril, reguladora de les Bases de Règim Local i la disposició addicional tercera de la Llei 16/2005, de 30 de desembre, de la Generalitat, Urbanística Valenciana, s'ha donat compte al subdelegat de Govern de Castelló, a la Conselleria de Presidència i a la Conselleria de Medi Ambient, Aigua, Urbanisme i Habitatge de la Generalitat Valenciana, mitjançant comunicacions que van tindre entrada els dies 5 i 15 de novembre de 2010, respectivament, sense que s'haja presentat sol·licitud d'ampliació d'informació, ni cap requeriment per aquestes administracions.  
Tot això, en compliment de l'acord d'aprovació definitiva, a l'efecte de general coneixement i entrada en vigor i executivitat, a l'empara del que preveu l'article 107.2 de la Llei Urbanística Valenciana.  
Castelló de la Plana, 9 de novembre de 2010.- L'alcalde: Alberto Fabra Part. El secretari general del Ple: Juan Jiménez Hernandis.